Haitská okupácia Santo Dominga

Haitská okupácia Santo Dominga (; ; kreol. Okipasyon ayisyen nan Sen Domeng) bola anexia a fúzia dovtedy nezávislej Republiky Španielskeho Haiti (predtým Santo Domingo) do Haitskej republiky, ktorá trvala od 9. februára 1822 do 27. februára 1844, čiže dvadsaťdva rokov. V roku 1795 v dôsledku bazilejského mieru bola časť ostrova Hispaniola pod španielskou správou najprv postúpená Francúzsku a zlúčená s francúzskou kolóniou Saint-Domingue. Avšak s vypuknutím Haitskej revolúcie Francúzi stratili kontrolu nad západnou časťou ostrova, pričom ostal pod kontrolou východnej časti ostrova až do znovudobytia Santo Dominga Španielmi v roku 1809.Wars of the Americas: A Chronology of Armed Conflict in the New World, 1492 to the Present. David Marley, 1998.

Santo Domingo bolo regionálne rozdelené mnohými súperiacimi a konkurenčnými provinčnými lídrami. Počas tohto obdobia mala španielska koruna v kolónii obmedzený vplyv. Kde vládol „zákon mačety“, dominikánski vojenskí vodcovia sa stali vládcami. Dňa 9. novembra 1821 sa bývalý generálny kapitán zodpovedný za kolóniu José Núñez de Cáceres rozhodol zvrhnúť španielsku vládu a vyhlásil nezávislosť kolónie od Španielska. Medzitým mulatský prezident Haiti Jean-Pierre Boyer ponúkol svoju podporu pohraničným guvernérom, a tak mu vo februári 1822 umožnili vstúpiť do mesta Santo Domingo s približne 10 000 vojakmi, čo viedlo k jeho okupácii. 

Po strate podpory elít bol v roku 1843 zvrhnutý haitský prezident Boyer, ktorého vo funkcii prezidenta nahradil Charles Rivière-Hérard."Haiti", Encyclopædia Britannica. Dňa 27. februára 1844 nacionalistické dominikánske sily vo východnej časti ostrova Hispaniola vedené Juanom Pablom Duartem ovládli Santo Domingo. Haitské sily, nepripravené na významné povstanie, sa vzdali dominikánskym rebelom, čím sa fakticky ukončila haitská nadvláda východnej časti ostrova Hispaniola. V marci sa Rivière-Hérard pokúsil obnoviť svoju autoritu, ale Dominikánci mu spôsobili ťažké straty. Rivière-Hérarda odvolala z funkcie mulatská hierarchia 3. mája 1844.

V Dominikánskej republike sa Deň nezávislosti oslavuje 27. februára, v deň povstania proti haitskej okupácii.Dominican Independence Day na donquijote.org

 Referencie 

 Zdroj 

Kategória:Dejiny Dominikánskej republiky